UBE พุ่ง 12% ห่างราคาจองหนึ่งช่อง! จับตากำไร Q4 โตต่อ “เคจีไอ” ให้เป้า 3.20 บาท
UBE ปิดพุ่ง 12% ห่างราคาจองหนึ่งช่อง! จับตากำไรไตรมาส 4/64 โตต่อรับยอดขายเอทานอลฟื้น ฟาก “บล.เคจีไอ” ให้เป้าสูง 3.20 บาท
UBE ปิดพุ่ง 12% ห่างราคาจองหนึ่งช่อง! จับตากำไรไตรมาส 4/64 โตต่อรับยอดขายเอทานอลฟื้น ฟาก “บล.เคจีไอ” ให้เป้าสูง 3.20 บาท
22 พ.ย. 2564

ผู้สื่อข่าวรายงานว่า ราคาหุ้น บริษัท อุบล ไบโอ เอทานอล จำกัด (มหาชน) หรือ UBE ปิดวันนี้ที่ระดับ 2.38 บาท บวก 0.26 บาท หรือ 12.26% สูงสุดที่ระดับ 2.40 บาท ต่ำสุดที่ระดับ 2.14 บาท ด้วยมูลค่าการซื้อขาย 1.45 พันล้านบาท ทั้งนี้ ราคาหุ้น UBE ปรับตัวเพิ่มขึ้นมาอย่างต่อเนื่องจนใกล้ถึงราคาเสนอขาย IPO ที่ระดับ 2.40 บาท

ด้านบริษัทหลักทรัพย์ เคจีไอ (ประเทศไทย) ระบุในบทวิเคราะห์ แนะนำ “เก็งกำไร” ราคาเป้าหมาย 3.20 บาท โดยประเมินแนวโน้มผลการดำเนินงานไตรมาส 4/2564 จะดีขึ้นจากไตรมาสก่อนหลังจากการคลายล็อกดาวน์ประเทศ คาดจะทำให้ยอดขายเอทานอลเพิ่มขึ้น (การเดินทางโดยรถยนต์ฟื้นตัว) ขณะที่คาดการฟื้นตัวของเศรษฐกิจโลกโดยเฉพาะสหรัฐฯและยุโรป จะหนุนยอดส่งออกแป้งมันสำปะหลัง
พร้อมประเมินกำไรปี 2565 เติบโตเพิ่มขึ้น 86% จากงวดเดียวกันของปีก่อนเป็น 543 ล้านบาท และจะทำให้ Forward PE ลดลงเป็น +/-15 เท่า (จาก Forward PE ปีนี้ที่ +/-29 เท่า)